Diari Oficial de la Generalitat Valenciana


Sumari del DOGV 4119, del 02-11-2001 (2001/10768)

Informació pública de la presentació del programa d'actuació integrada sobre la unitat d'execució 2.1 (sector el Molivent) de la Font de la Figuera.
----------------------------------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10668


Organisme emissor
:   Rosello Frances e Hijos, SL

Tipus de document
:   Anunci

Informació pública de la presentació del programa d'actuació integrada sobre la unitat d'execució 2.1 (sector el Molivent) de la Font de la Figuera. [2001/A10556]
  
El senyor Ernesto Roselló Francés, en nom i representació de la mercantil Roselló Francés e Hijos, SL, ha presentat un programa per al desenvolupament d'una actuació integrada de la unitat d'execució 2.1 de la Font de la Figuera.
  
Aquest programa ha sigut presentat davant de l'Ajuntament de la Font de la Figuera. El programa té com a objecte el desenvolupament urbanístic de l'esmentada unitat d'execució i inclou una alternativa tècnica consistent en un projecte d'urbanització, una memòria explicativa de l'objectiu i finalitat del programa i cèdula d'urbanització. La documentació juridicoeconòmica s'ha de presentar en el moment del procediment pertinent.
  
D'acord amb el que preceptuen els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística (LRAU), s'exposa al pública l'esmentat programa, mitjançant la publicació dels anuncis corresponents en el Diari Oficial de la Generalitat Valenciana i en el periòdic Levante. S'hi podran presentar alternatives tècniques i al·legacions durant 20 dies comptadors des de la publicació d'aquest anunci en el Diari Oficial de la Generalitat Valenciana. Les proposicions juridicoeconòmiques s'han de presentar durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució. Les alternatives tècniques o les al·legacions i les proposicions juridicoeconòmiques que pretenguen competir amb l'exposada al públic podran presentar-se, dins dels terminis esmentats, al Registre General d'Entrada de l'Ajuntament de la Font de la Figuera, carrer de Joan de Joanes, número 1, en horari d'oficines.
  
Qualsevol persona que ho desitge podrà comparéixer, en els esmentats terminis, a l'Ajuntament, on s'ha depositat una còpia del programa, a fi d'examinar-la i presentar-hi les al·legacions que estime convenients.
  
L'acte d'obertura de pliques que inclouen les proposicions juridicoeconòmiques presentades s'efectuarà a l'Ajuntament en la següent data hàbil a l'acabament del termini per a presentar-les. Totes les actuacions podran ser objecte de consulta i al·legació per les persones interessades durant els 10 dies següents a l'obertura de pliques.
  
Amb anterioritat a la publicació d'aquest anunci i per tal de complir el que estableix l'article 46.3 de la LRAU i 59.4 de la Llei 30/1992, de 26 de novembre, s'ha tramés el corresponent avís al domicili de les persones que consten en el cadastre com a titulars de drets afectats per l'actuació proposada. Sense perjudici d'això, aquest anunci val de notificació a totes les persones titulars cadastrals de terrenys inclosos en la unitat d'execució, que són, sense perjudici que en puguen resultar altres desconegudes, les següents:
  
Vicente Sanchis Fenollar
  
Teresa Biosca Sanz
  
José Biosca Sanchis
  
María Soriano Ribera
  
Joaquín Berenguer Sanz.